Komeapihta

Komeapihta (Abies magnifica) on pihtojen sukuun kuuluva havupuu. Lajia esiintyy Yhdysvaltojen länsirannikolla Oregonin ja Kalifornian vuoristoissa. Komeapihta on hyvin läheinen aitopihdan (Abies procera) kanssa.

Laji kasvaa yleensä 40–60 metriä korkeaksi, rungon halkaisijan ollessa kaksi metriä. Komeapihta on korkealla viihtyvä puu ja sitä esiintyy 1 400–2 700 metrin korkeudella. Nuorten puiden kaarna on pehmeää, väriltään harmaata ja muuttuu pihkarakkuloiden seurauksena vanhojen puiden oranssinpunaiseksi, karkeaksi ja halkeilleeksi. Neulaset ovat 2–3,5 senttiä pitkiä, väriltään sinivihreitä.

Lajia käytetään puutavaraksi ja paperiteollisuuden raaka-aineena. Se on myös suosittu joulukuusena.

Lähteet

Aiheesta muualla 
 Trees and Shrubs Online: Abies magnifica 
 Integrated Taxonomic Information System (ITIS): Abies magnifica 
 Global Biodiversity Information Facility (GBIF): Abies magnifica 
 United States Department of Agriculture (USDA): Abies magnifica 

Pihdat